Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Armastus.
Armastuses peitub tegelikult võti leidmaks oma väärtust.
Iga inimene kogu maailmas tahab lihtsalt olla väärtuslik.
Ma vajame teada, et me oleme olulised;
et me tähendame midagi kellegi jaoks.
Kahjuks on aga nii,
et kui inimeste elu algus pole just kõige parem,
võivad nad raisata - just nimel raisata,
kogu oma elu enese väärtuse otsimisele,
püüdes seda leida kõikvõimalikest valedest kohtadest.
Läbi oma tegude, läbi inimeste, keda nad tunnevad,
läbi brändi-riiete, mida nad kannavad,
läbi selle, kuidas välja näevad.
Sageli ka läbi selle, millist tööd nad teevad.
Nad arvavad, et nad on väärtuslikud,
kui on mõne üksuse direktor või muidu kõrge juht
ega peaks end väärtuslikuks siis, kui teeks mõnda teistlaadi tööd.
Kuid me peame mõistma, et meie väärtus ei seisne
ega saa kunagi seisnema kõiges ülaltoodus.
Jah, me võime ehk seeläbi paista maailmale väärtuslikumad,
kuid mitte Jumalale.
Nii et kui mõni tähtis kuju siit ilmast kord lahkub,
jääb järgi vaid tema ja Jumal.
Seetõttu peaksime enam huvituma Jumala printsiipidest
ja sellest, mis Tal on meie kohta öelda,
kui see, et oleme inimesed, kes tormavad läbi elu.
Teadsid sa, et enamus inimesi, kellega sa täna suhtled -
va su abikaasa ja lapsed,
pole tõenäoliselt 10 aasta pärast enam osa su elust.
Wau!
"Mulle sellised muudatused küll ei meeldi!"
Kahju küll, aga need toimuvad pidevalt.
Oli inimesi, kelle suhtes ma arvasin, et nad jäävad alatiseks osaks mu elust
ja alatiseks osaks me teenistusest.
Kuid neid pole enam meiega ja uued inimesed on asemele tulnud.
Ehk siis, me peame usaldama Jumalat neis asjus.
Kui aga arvad, et sinu väärtus peitub teiste arvamustes sinust
ja selles, kas nad kiidavad sind heaks või mitte,
teed sa suure vea,
sest see juhib sind kõrvale sinu saatusest.
Apostel Paulus ütles Galaatlastele 1:10,
et kui ta püüaks olla inimeste silmis populaarne,
ei saaks ta olla Jeesuse jünger.
Võin omalt poolt öelda,
et kui ka mina püüaks olla inimeste silmis populaarne,
ei saaks ma teha seda, mida täna teen.
Sest hetkel, mil otsustasin järgida Jumala kutset oma elus,
olin ma kõike muud kui populaarne
ja vägagi hüljatud teiste poolt.
Mul paluti kogudusest lahkuda ja ma kaotasin kõik oma sõbrad.
Isegi me oma pereliikmed tõusid me vastu.
See pole alati kerge teha seda, mida Jumal palub teha,
kuid pikas perspektiivis on see ainuke asi, mis jääb püsima.
Sa oled väärtuslik sõltumata sellest, kuidas sa välja näed!
Sõltumata oma tiitlitest ja ametitest -
sinu väärtus ei sõltu ühestki neist.
Mis seisus ma olin peale seda, kui isa oli mind kuritarvitanud?
Seisus, kus ema küll teadis, mida isa teeb,
kuid kel ei jätkunud julgust astuda välja mu eest.
Milline ma olin?
Tundsin end täiesti väärtusetuna;
süüdi ja hukkamõistetuna,
ärakasutatuna,
katkisena.
Kogu mu isiksus oli omadega metsas.
Püüdsin kogu südamest leida oma väärtust,
aga seda kõike täiesti valedest asjadest.
See oli nii oluline kuuluda "õigesse seltskonda" -
seda isegi koguduses.
Arvate te tõesti, et kogudustes pole oma grupeeringuid?
Las ma öelda teile -
ka seal on alati see nö grupp, kuhu kõik kuuluda tahaksid.
Ma pingutasin täiega, et sinna kuuluda
ja kui ma lõpuks sain, mida tahtsin,
olid just nemad need, kes mind esimesena hülgasid,
kui Jumal kutsus mind Jumala Sõna õpetama.
Tahan võtta hetke ja pöörduda me televaatajate poole.
Ma tean, et teid on vägagi palju, kes te seda saadet vaatate.
Keegi teist lamab ehk haigevoodis, teine on sügavas masenduses;
võib-olla kogesid lapsepõlves kuritarvitamist või hülgamist.
Võib-olla jättis su abikaasa su just äsja maha
ja sul pole aimugi,
mida oma suure laste hulga -ja koduga peale hakata.
Sul on tunne, et oled alati kõiges vaid saba
ja mitte keegi ei armastada sind.
Sa isegi ei armasta end enam.
Kuid kuula nüüd - Jumal armastab sind!
Ma ütlesin: Jumal armastab sind!
Ja ma tahan, et võtaksid selle tõe just praegu usus vastu.
Sa küsid: "On see tõesti nii?"
Jah, Jumal armastab sind, sest Ta on täiuslik
ja võib teha, mida iganes.
Ta ei armasta sind mitte seetõttu, et oleksid seda kangesti väärt
ja see on see, mis kogu loo nii imeliseks teeb.
Ta armastab meid vaatamata sellele, millised me oleme!
Seetõttu kogesin täna hommikul, et kui võtan hetke seda öelda,
siis selleks on vastav võidmine,
mis aitab inimestel selle armastuse ka vastu võtta.
Tea, et see on selline armastus,
mis päästab sind sinu mülkast ja hävingust.
Jumal armastab sind!
Vahet pole, kes sind ei armasta, sest Jumal armastab sind!
Järgmine oluline asi kogu selles armastuse loos on see,
et sa pead õppima ka ise armastama end.
Paljud isegi ei meeldi iseendale, rääkimata enda armastamisest.
Nii on.
"Mulle ei meeldi enda juures see ja teine asi.
Mulle ei meeldi see ja kolmas asi!"
Kuidas oleks, kui lepiksid endaga täna just sellisena nagu oled?
Sul pole nagunii pääsu iseenda eest!
Sul pole nagunii pääsu iseenda eest,
mistõttu hakka meeldima iseendale,
sest kuhu iganes sa ka ei lähe - ikka leiad eest iseenda!
See on päris hirmuäratav mõte, et ma ei saa iialgi, üheks sekundikski
kogu eluaja jooksul lahti iseendast.
See on päris hirmuäratav.
Mulle ei meeldi veeta tundi aegagi kellegagi, kes mulle ei meeldi,
mistõttu terve elu veetmine kellegagi, kes sulle ei meeldi,
on ikka täielik õudusunenägu.
Seetõttu sõlmi juba täna rahu iseendaga,
võttes vastu kõik selle, kes sa oled Kristuses
ja öeldes: "Mulle meeldib see! Meeldib kohe täiega!"
Tahan, et ütleksid endale iga päev vähemalt 4-5 korda:
"Ma meeldin iseendale!"
Sa ei pea seda kellegi kuuldes ütlema -
las see jääda sinu ja Jumala vahele,
sest see ei jäta ehk kõige paremat muljet,
kui lähed tööle ja muudkui kordad: "Ma meeldin iseendale!"
Sul pole aimugi, millise šoki see Saatanale põhjustab,
kui hakkad ütlema: "Ma meeldin iseeendale."
"Veelgi enam - ma armastan end."
"Ma hindan end Kristuses."
"Jah, ma pole päris see, kes ehk olla võiksin,
kuid tänu Jumalale, et ma pole ka enam endine.
Teen siiski edusamme."
Aamen?
Järgmine asi, mida peale seda tegema peame,
on üks olulisemaid õppetunde, mida üldse elus õppinud olen.
Jah, nad kõik on olulised,
kuid isegi nende 10-12 asja seas, mida teile mainin,
on 3-4, mis tõusevad eredamalt esile, kui mõned teised.
Üks neist on keskendumine sellele, kuidas olla armastav teiste suhtes
ja kuidas endas seda omadust veelgi enam arendada.
Kõik, mida Jumal meile nö tasuta annina annab,
peab saama ka edasi antud tasuta annina.
See on sulle ja sinu läbi.
Me saame armu Jumalalt
ja siis Ta ootab, et me oleks ka ise armulised.
Me kogeme Jumala headust, et olla head teiste suhtes.
Me kogeme Jumala kannatlikkust, et olla kannatlikud teiste suhtes.
See hea asi Jumala juures on see,
et Ta ei palu meil teha midagi,
milleks Ta pole meile varustust andnud.
Ta näitab alati, mida või kuidas,
koheldes esmalt meid endid nii nagu Ta tahab, et me teisi kohtleks.
Inimeste armastamine tähendab neile andestamist
ja nende suhtes armuline ning pikameelne olemist.
Minugi elus on olnud inimesi, kelle osas olin valmis alla andma.
Olen kindel, et Dave oli sadu kordi valmis
minu osas alla andma.
Kuid samas usun, et see polnud variantki ta jaoks,
kuna ta uskus, et kui tema jätkab minu armastamist,
siis Jumal suudab mind muuta.
Ma ei vajanud kedagi, kes räägiks mulle Jeesusest,
vaid kes näitaks mulle Jeesust.
Mõistate te?
Me oleme küll sageli usinad rääkima,
kui tegudest jääb vajaka.
See ei tähenda, et me ei seisa enda eest
või muutume kellegi jalamatiks, kellest igaüks võib üle käia
ja meid ära kasutada.
Mitte see pole armastus.
Armastus peab vahel näitama ka oma karmimat külge.
Kuid tõeline armastus ei anna kunagi alla
ja usub alati parimat igast inimesest.
Ma püüdsin kõikvõimalikke viise, mis vähegi võimalikud olid,
et olla õnnelik kristlane.
Ja kuigi mul oli juba üsna arvestatav teenistus,
olin uuestisündinud ja täidetud Püha Vaimuga
ning mul polnud mingeid suuri probleeme isiklikus elus,
polnud ma siiski õnnelik.
Vähemalt mitte tõeliselt õnnelik.
Jah, ma olin õnnelik siis, kui midagi suurt ja erakordset sündis,
kuid tegelikult oli minus alati mingi väike rahulolematus.
Selline seesmine rahulolematus.
"Oo, mul on nii kõrini sellest!
Kas elus tõesti polegi midagi enamat?"
Kuniks Jumal kõnetas mind väga lihtsalt ja ütles:
"Sa oled õnnetu, sest sa oled isekas."
Me peame lõpetama vankri rakendamise hobuse ette.
Jeesus ütles Johannese 13:34-35,
et peame armastama üksteist nii nagu Tema on meid armastanud,
sest sellest tuntakse ära, et oleme Tema jüngrid.
Kui Kristuse ihu põleks armastusest, oleks maailm juba ammu päästetud
ja me võiks olla juba Taevas.
Nii et minu jaoks oli see tõeliselt oluline sõnum,
kuigi mul kulus selleks aastaid, et õppida armastama
ja ma vajan endiselt täiendkoolitusi selles vallas nii sageli kui võimalik.
Olin kristlasena üks hullemaid närvipuntraid,
sest kuulsin koguaeg, milline ma peaks olema,
samas teades, et ma pole selline.
Seetõttu pingutasin ikka täiega, et muutuda.
Kas keegi siinolijaist teab, mida tähendab püüe muutuda?
Ja samas, mida enam sa muutuda püüad,
seda hullemini sa käitud.
Samas, uskuge või mitte,
kuid Jumal pole kutsunud meid püüdma, vaid uskuma.
Ta ei oota ei sinult ega minult, et iseennast muudaksime,
vaid et läheksime Tema juurde ja paluksime Tal end muuta.
Otsides Jumalat kogu selles loos, võib Ta anda sulle tegevusplaani.
Vihje sellest, mida ehk lugeda, kellega rääkida või mida teha.
Kuid need ideed peaksid lähtuma Jumalast
ja mitte meist endist.
Kogu see protsess peaks olema Jumala poolt kantud,
sest kui see on, saab ka Jumal kogu au.
Sest Piibel ütleb, et Jumal ei jaga oma au kellegagi -
ka mitte sinu või minuga.
Ta ei lase meil võtta au me elus kogetud võitude eest.
Avastasin selle käigus midagi väga imelist,
mis on üle 30 aasta olnud osa mu põhiõpetusest -
see sama arm, mis meid päästab,
on ka sama arm, mis meid muudab.
Mis muudab me olukordi, lapsi, abikaasasid - mehi ja naisi.
See sama arm, mis meid päästis, saades meile osaks tasuta annina,
on see sama arm, millest peame õppima elama.
Kui õpid igapäevaselt elama Jumala armust,
võid ka kogeda rahu.
Seda imelist, imelist, imelist rahu.
Arm ei tähenda vaid väljateenimata soosingut,
kuigi on seda ka.
Kuid arm tähendab ka väge või jõudu.
Arm tähendab Püha Vaimu väge, mis tuleb me ellu,
et aidata meil kergusega teha asju,
mida me omaenese jõust ja püüdlustest kunagi ei suudaks.
Mina ei suuda iseennast muuta!
Sina ei suuda samuti end muuta.
Kui keegi ütleb: "Pead valvama, mida ütled!",
siis nii ongi.
"Pead puhastama oma mõtteid!" - nii ongi.
Kuid sest pole mingit kasu, kui ütled: "Tänu Jumalale, nüüd lähen koju,
hoian oma suu kinni ja mõtlen ainult häid mõtteid",
sest sa ei suuda seda nagunii.
Sa küsid nüüd:
"Mis mõtet on siis üldse neid sõnumeid kuulata?"
"Mis mõtet on su sõnumeid kuulata,
kui ma nagunii ei suuda täita seda kõike, millest õpetad?"
Küsimus pole selles nagu see poleks üldse võimalik.
Küsimus on selles, et pead lähenema õige nurga alt.
Kui palun Jumalat, et Ta mind muudaks,
siis Ta näitab mulle asju, mida teha või mitte teha.
Kuid Ta ei tee seda kunagi ilma, et Ta ei annaks sulle võimet seda teha
Aamen?
Seega peame laskma Jumalal minna kõige ees ja ütlema:
"Jumal, õpeta mind kuulma su häält,
et tunneksin ära Püha Vaimu juhtimise,
et saaksid mind viia läbi neist proovilepanekutest
ja lugudest,
kuniks neist saab mu tunnistus.
Eeldavasti oli emaks saamine ja olemine üks raskemaid asju,
kuna sul puudus eeskuju sellest, milline üks hea vanem tegelikult on.
Lapsevanemaks saamine on tegelikult hirmuäratav kõigi jaoks,
kuna me keegi ei tea, kuidas või mida teha.
Usun kogu südamest, et mida iganes Jumal sulle annab,
selleks Ta sind ka varustab.
Sest küsimus polnud vaid selles, et mu isa kuritarvitas mind,
aga ta oli ka õel ja vägivaldne,
nii et me kodus oli palju viha ja raevu.
Mu ema koges isa ees nii suurt hirmu, et ta ei teadnud, mida teha,
mistõttu ta puges peitu sisuliselt kõige eest.
Nii et mul polnud head eeskuju kummagi poole pealt.
Ometi, Jumal andis mulle armu
ja see on üks asi, mida on oluline mõista -
arm on Jumala vägi ja tasuta and,
mis kätkeb endas Tema armastust ja väge
ja mis katab nii paljudki me vead.
Samal ajal ma ka palvetasin üsna palju,
mis tagantjärgi ajab mind naerma,
sest ma ei teadnud palvetamisest suurt palju midagi.
Kuid ma põlvitasin igal õhtul oma voodi ette ja palusin järgmist:
"Jumal, palun aita mul olla hea abikaasa ja hea ema.
Kuid kõige enam aita mul palun olla hea kristlane,
sest ma tean, et kui see osa on paigas,
loksub ka kõik muu paika."
Ja see oligi enam-vähem kogu mu palveelu.
Kuid Jumal vastas sellele palvele ja aitas mul kasvatada mu lapsi.
See ei tähenda, et ma ei teinud üldse vigu.
Ma olin üsnagi pinges noor ema,
mistõttu elasin mõned oma pinged ka laste peal välja.
Mitte, et ma oleks vägivaldne olnud, kuid ma ärritusin kergesti
ja ootasin neilt sageli midagi, mida nad ei osanud mulle pakkuda.
Nagu näiteks kodu korras hoidmine või muud sarnast.
Nägid sa oma lapsevanema staatust
olemaks kui osa oma tervenemisprotsessist?
Ükskõik, mis vallas elus sa ka tervenemist ei vajaks -
vajad sa siis kannatlikkust, pikka meelt, lahkust
või enam armastavat suhtumist -
selleks on alati vaja teisi inimesi, et saaksime üksteise peal harjutada.
Piibel on vägagi suhete põhine.
See räägib suhtest Jumalaga, suhtest iseendaga
ja suhtest teistega.
Nii et jah, Jumal kasutas ka mu lapsi.
Ainuüksi juba tõsiasi, et kõik mu 4 last olid nii unikaalselt erinevad,
mida mul oli raske mõista.
Ma ei mõistnud ka erinevaid temperamente,
arvates, et kõik peaksid ikka olema minusugused.
Täna tundub see naljanumbrina, sest tol ajal ma ei talunud iseennastki.
Kogu see lugu oli väga raske, kuid Jumal pöörab kõik heaks.
Nagu ka ütlesin - Ta annab meile tarkust.
1 Korintlastele 1. ptk's on nii öeldud.
Ehk siis Jumal annab meile tarkust asjade osas,
millega me ei oska toime tulla.
Jumal aitab meid kõige täiega.
Seetõttu ka, kui tunned, et oled katkine inimene,
ei pea sa kartma, et sa ei saa lapsevanemaks olemisega hakkama,
kuna Jumal ise aitab sind.
2 Korintlastele 10:4
"Meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks."
Mis on kindlus?
Miski, mis on hingevaenlase võimu all.
Kui oled sõjas ja kusagil on vaenlase kindlustus,
siis see tähendab, et vaenlase vastuseisval osal
on õnnestunud kusagil kanda kinnitada
ja sul on temast raske lahti saada.
Jumal tahab rääkida meile meie meeltest,
kus on vägagi palju kindlustusi.
Need on osad me mõttemaailmast,
kus Saatanal on õnnestunud saavutada mõjuvõim
ja kus ta räägib inimestele valesid.
Me kuulajaskonnas on tänagi imelisi, ilusaid, toredaid inimesi,
kes usuvad teatud valesid.
Ja kuna sa usud neid valesid, saavad neist ka sinu reaalsus.
Nii nagu minagi uskusin aastaid teatud valesid
ja on kohti, mida Jumal peab mulle endiselt veel näitama,
millest ma teadlik pole.
On vaid üks viis saada teada, kuidas Saatan sulle valetab -
vaid üks viis
ja see on läbi Jumala Sõna tundmise.
See on ainus viis, muud võimalust pole.
Nii et las ma istuda siia maha ja olla teile hetkeks kui ema eest,
kes ütleb järgmist:
kui tahad elada võidukat elu, aga sa ei uuri Jumala Sõna,
siis unusta oma võidud kohe heaga ära!
See lihtsalt ei toimi.
"Aga ma käin ju kirikus!"
Sa võid käia kirikus nädalast nädalasse
ja ikka mitte midagi õppida.
Jah, sa võid tunda vahel kananahka või laulda seal mõnda ilusat laulu;
võid kuulda seal isegi mõnda väärt jutlust,
kuid küsimus on, mida sa neist järgmine päev mäletad?
Jah, on ka inimesi, kes õpivad teiste õpetustest palju,
kuid miski pole võrreldav sellega, kui uurid ise Jumala Sõna.
Usun igati, et võid omandada häid asju
nii oma pastori kui minu kõnedest,
kuid sa ei saa jääda vaid selle juurde,
et keegi sulle lusikaga Jumala Sõna sisse söödab,
ehk siis - sa ei jää ellu vaid nn teise ringi usu põhjal.
Sul peavad olema isiklikud kogemused Jumalaga.
Jah, see on hea kuulda minu või kellegi teise tunnistusi,
kuid ma tahan, et saaksid ka isikliku kogemuse.
Kas uskliku jaoks on normaalsem elada rahus või segaduses?
- Rahus.
Parem sektor seal teab, et rahus.
Kas uskliku jaoks on normaalsem muretseda või usaldada Jumalat?
- Usaldada Jumalat.
Kas uskliku jaoks on normaalsem olla positiivne või negatiivne?
- Positiivne.
Passiivne või aktiivne?
- Aktiivne.
Otsusekindel või kõhklev?
- Otsusekindel.
Olete teie ikka alles nutikad!
See, kui keegi laseb iga päev mõtteist igasugu pahna läbi,
ei tähenda seda, et ta ei teaks, mida oleks õigem teha.
Küsimus on lihtsalt selles, et me oleme vahel vaimselt laisad.
Vahel me unustame lugeda Piiblit ja vahel on meil sest' kõrini,
kuid see ongi see põhjus, miks Jumal viib meid teatud punkti.
Ma võin siin konverentsil kõnelda teile valjul häälel,
et saada te mõtted, väljaütlemised ja stabiilsuse õigele lainele,
nii et teid ootab ees parem nädal, kui siis, kui te poleks tulnud siia.
Ja kui sa peakski hakkama tagasi langema,
vaatad jälle mu saadet
ja ma ütlen sulle kõike seda sama veidi erineval moel.
Või sa kuuled oma pastorit neist asjust rääkimas.
Seetõttu ongi vaja pidevalt kuulda Jumala Sõna.
Petetud mõtteviis on suur probleem.
Arusaam nagu: "Mu minevik dikteerib mu tulevikku."
Öelge: "See ei vasta tõele!" - See ei vasta tõele!
"Mu rong on juba läinud!"
- See ei vasta tõele!
"See on liiga raske ja ma ei saa sellega hakkama!"
- See ei vasta tõele!
"Kellegi elu pole nii metsas kui minu oma!"
- See ei vasta tõele!
"Jumal on mu peale pahane."
- See ei vasta tõele!
"Olen teistega võrreldes eikeegi."
- See ei vasta tõele!
Näete?
Te olete ikka päris nutikad!
Aga milles siis asi?
Teate, milles?
Küsimus pole selles, mida me koguduses välja hõikame,
vaid selles, mida me nö kesköötunnil teeme.
Kui parasjagu ei kõla ilus muusika
ja laval ei kõnele keegi vaimne ergutaja.
Kui oled vaid sina ja Jumal ja kõik su segadused.
Või su vana ja valutav ihu, või arved, mida sa ei taha nähagi.
See on see koht, kus mõelda õigeid mõtteid!
Ma ütlesin: see on see koht, kus mõelda õigeid mõtteid!
See on see koht, kus saavutada võite.
Kolm asja, millest täna rääkisime,
mis on seotud me tervenemise -ja Jumala poole liikumisega,
on 1. Jumala, iseenda ja teiste armastamine.
Kõik nii olulised.
2. Elamine Jumala armust.
3. Meie meeled ja mõtted. Mida me nendega peale hakkame?
Need on põhimõttelised õpetused, mida olen ise õppinud.
Olen elav tõestus sellest,
et Jumala Sõna uurimine ja ellu rakendamine
toovad tervenemise kõigist mineviku haigetsaamistest.
Jumal muutis mind ja suudab muuta ka sind.
Täna pakume sulle DVD'd: "Üks elu - teekonna jätkumine"
Tahan, et te kõik ostaks selle endale,
kuna maailm on täis haigetsaanud inimesi.
Inimesi, kellele on haiget tehtud, keda on kuritarvitatud või hüljatud
ja kes ühes või teises võtmes tunnevad, et nad pole piisavalt head.
Nii nad siis istuvad kusagil keset oma valu,
igatsedes parema elu järele.
Mina aga usun, et Jumala Sõna suudab muuta seda kõike.
Ma usun, et Jumala Sõnas peitub vägi.
Samas tahan mainida,
et kuigi see pole osa sellest pakkumisest,
on meil ka salvestis minu elust pealkirjaga "Üks elu",
kui tahaksid kuulda kogu mu lugu, või jagada seda kellegagi.
Seegi on tellitav meie kodulehe kaudu.
Ole õnnistatud ja kena jätku!
DVD'l "Üks elu - teekonna jätkumine"
jagab Joyce oma suurimaid õppetunde ajast,
mil ta taastus nii seksuaalsest kui emotsionaalsest kuritarvitamisest.
Minu elu, nagu paljude teiegi oma, on tunnistus sellest,
kuidas inimene, kes võib omadega olla nii metsas,
saab Jumala väe läbi nii muudetud,
et võib olla kasuks paljudele inimestele.
Avasta, kuidas ammutada jõudu oma teekonnal valust rahuni,
tehes seda läbi Jeesuse Kristuse, kes teeb meid kõiki vabaks.
Nimetatud materjalid on tellitavad ekraanil oleva kodulehe kaudu.
Nende jõulude ajal tahame anda sulle võimaluse
näidata üles Kristuse armastust,
kellelegi, kes on ehk täiesti unarusse jäetud.
Saad seda teha meie "Lootuse käe" jõulukataloogi abil
Võid pakkuda toidust näljasele lapsele,
medabi kellelegi, kes on haige,
või annetada kohtade heaks, kus vajadused kõige suuremad.
Andes sirutatud sa reaalse lootuse käe kellelegi,
kellel on mõni vajadus.
Täpsem info meie kodulehelt.
Vaata, kuidas sa mõjutad ligimest
teisel pool maailma!
Vaata, mis "Lootuse käel" täna teoksil
Tähendad me teenistuse jaoks rohkem kui arvatagi võid.
Me hindame sind
ja täname kõiki oma sõpru-partnereid,
kes muudavad me ülemaailmse teenistuse võimalikuks.
Üheskoos toidame näljaseid,
riietame vaeseid
ja jagame evangeeliumi kõigi rahvastega.
Võta meiega ühendust,
et jagada oma palvesoove,
saada infot me materjalide ja Joyce'i esinemiste kohta
ning hakata meie partneriks,
kui jagame Kristuse armastust üle kogu maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele